EkBass/fiwiki-20250220-pages-articles huggingface dataset:
Marc Savard

Marc Savard (s. 17. heinäkuuta 1977 Ottawa, Ontario) on uransa lopettanut kanadalainen jääkiekkoilija, pelipaikaltaan keskushyökkääjä. Hän on NHL-seura New York Rangersin neljännen kierroksen varaus vuodelta 1995. Rangersin lisäksi hän on edustanut NHL:ssä Calgary Flamesia, Atlanta Thrashersia ja Boston Bruinsia. NHL-kauden 2004–2005 peruunnuttua työsulun vuoksi Savard pelasi Sveitsin Nationalliga A:ssa Bernissä ja B-liigan Thurgaussa. Savard oli sivussa peleistä yli viisi vuotta sen jälkeen, kun Coloradon Matt Hunwick taklasi häntä tammikuussa 2011. Nykyisin Savard toimii OHL-liigan Windsor Spitfiresin päävalmentajana. == Tilastot == 1992–1993 Metcalfe Jets OHA-B 36 44 55 99 38 - - - - - 1993–1994 Oshawa Generals OHL 61 18 39 57 24 5 4 3 7 8 1994–1995 Oshawa Generals OHL 66 43 96 139 78 7 5 6 11 8 1995–1996 Oshawa Generals OHL 47 28 59 87 77 5 4 5 9 6 1996–1997 Oshawa Generals OHL 64 43 87 130 94 18 13 24 37 20 Oshawa Generals Mem-cup 4 0 6 6 4 1997–1998 New York Rangers NHL 28 1 5 6 4 - - - - - Hartford Wolf Pack AHL 58 21 53 74 66 15 8 19 27 24 1998–1999 New York Rangers NHL 70 9 36 45 38 - - - - - Hartford Wolf Pack AHL 9 3 10 13 16 7 1 12 13 16 1999–2000 Calgary Flames NHL 78 22 31 53 56 - - - - - 2000–2001 Calgary Flames NHL 77 23 42 65 46 - - - - - 2001–2002 Calgary Flames NHL 56 14 19 33 48 - - - - - 2002–2003 Calgary Flames NHL 10 1 2 3 8 - - - - - Atlanta Thrashers NHL 57 16 31 47 77 - - - - - 2003–2004 Atlanta Thrashers NHL 45 19 33 52 85 - - - - - 2004–2005 SC Bern NLA 5 1 2 3 0 - - - - - HC Thurgau NLB 13 9 19 28 10 - - - - - 2005–2006 Atlanta Thrashers NHL 82 28 69 97 100 - - - - - 2006–2007 Boston Bruins NHL 82 22 74 96 96 - - - - - 2007–2008 Boston Bruins NHL 74 15 63 78 66 7 1 5 6 6 2008–2009 Boston Bruins NHL 82 25 63 88 70 11 6 7 13 4 2009–2010 Boston Bruins NHL 41 10 23 33 14 7 1 2 3 12 2010–2011 Boston Bruins NHL 25 2 8 10 29 - - - - - 2011–2012 Boston Bruins NHL Ei pelannut 2012–2013 Boston Bruins NHL Ei pelannut 2013–2014 Boston Bruins NHL Ei pelannut 2014–2015 Boston Bruins NHL Ei pelannut 15 kautta yhteensä NHL 807 207 499 706 737 25 8 14 22 22 == Lähteet == * * * == Aiheesta muualla == * Marc Savard Boston Bruinsin sivustolla * Marc Savard NHL:n sivustolla Luokka:Kanadalaiset jääkiekkoilijat Luokka:New York Rangersin varaamat pelaajat Luokka:Vuonna 1977 syntyneet Luokka:Elävät henkilöt
The Pastels

The Pastels oli vuonna 1982 Glasgow'ssa, Skotlannissa perustettu yhtye. Se edustaa indie-rockin twee/shambling/anorak pop/C-86 kutsuttua liikettä. Sen jäsenet olivat Stephen Pastel (laulu/kitara), Katrina Mitchell (rummut/laulu), ja Aggi Wright (basso/laulu). The Pastelsin innoittajina ovat toimineet muun muassa Velvet Underground, Teenage Fanclub ja The Beatles. The Pastelsista puolestaan on intoutunut saman genren skottikasariyhtye Talulah Gosh, joka on Pastels-fanaattisuuttaan tehnyt kappaleen "The Day She Lost Her Pastels Badge". Tunnetuin Pastels-fani lienee kuitenkin edesmennyt teini-idoli Kurt Cobain. ==Levyt== * Up for a bit with the Pastels (1987) * Sittin' Pretty (1989) * Mobile Safari (1995) * Illumination (1997) * Slow Summits (2013) ==Aiheesta muualla== *http://www.sheepish.org/pastels/ Luokka:Brittiläiset rockyhtyeet
Jacques Monod

Jacques Lucien Monod [žak mono] (9. helmikuuta 1910 Pariisi – 31. toukokuuta 1976 Cannes) oli ranskalainen biokemisti. Monod’ta pidetään nykyaikaisen molekyylibiologian luojana. Monod selvitti muun muassa sitä, miten bakteerisolussa geenit kytkeytyvät päälle ja pois aina tarpeen mukaan. Hän löysi myös bakteereiden perimälle tyypilliset operonit; hän huomasi, että sokeria hajottavat geenit olivat yhdessä ryppäässä siten, että geenit olivat perimässä järkevinä kokonaisuuksina lähekkäin.Stryer 1995, s. 950–952. Monod tutki myös, miten entsyymien aktiivisuus vaihteli solun sisällä ja mitkä tekijät vaikuttivat tähän.Stryer 1995, s. 166–168. Monod ehti elämänsä aikana julkaista parisataa tieteellistä artikkelia. Monod sai yhdessä François Jacobin ja André Lwoffin kanssa lääketieteen ja fysiologian Nobelin lääketieteen palkinnon vuonna 1965. Monod’n kirja Sattuma ja välttämättömyys (1970) herätti kohua. Kirjan perusteesi oli, että elämällä ei ollut merkitystä ja että biosfääri oli sattuman ja lainomaisuuden tuottama fysikaalisesti ja kemiallisesti ymmärrettävä ja evoluution kautta monimutkaistunut ilmiö. Monod kuoli nopeasti edenneeseen syöpään vuonna 1976. == Suomennettu teos == * == Lähteet == * === Viitteet === Luokka:Ranskalaiset kemistit Luokka:Vuonna 1910 syntyneet Luokka:Vuonna 1976 kuolleet Luokka:Nobelin fysiologian tai lääketieteen palkinnon saajat
Ropsten

Ropsten on osa Hjorthagenin kaupunginosaa Tukholmassa Ruotsissa. Ropstenin metroasema on Tukholman metron linjan 13 (Ropsten–Norsborg) päätepysäkki. Linjaa alettiin liikennöidä 2. syyskuuta 1967. Lidingön kuntaan johtava silta alkaa Ropstenista samoin kuin Gåshagaan liikennöivä Lidingön rata -pikaraitiotie. Nimi Ropsten (vapaasti suomennettuna Huutokivi) on vanhaa perua ja juontaa juurensa aikaan ennen sillan valmistumista Lidingön saarelle 1803, paikalla nimittäin sijaitsi suuri kivi, jonka päällä seisten ihmiset kutsuivat huutaen venekuljetusta saarelle. Luokka:Tukholman kaupunginosat
Pilar Primo de Rivera

Pilar Primo de Rivera y Sáenz de Heredia (1907, 1910 tai 1912 – 17. maaliskuuta 1991) oli Espanjaa vuodet 1923-1930 diktaattorina hallinneen Miguel Primo de Riveran tytär, José Antonio Primo de Riveran sisko ja Falange Españolan naisjärjestön perustaja. Pilar Primo de Rivera osallistui neljän muun naisen kanssa Falangen perustamiskokoukseen vuonna 1933, mutta hänen veljensä ei huolinut naisia jäseniksi. Niinpä naiset perustivat sisarjärjestö Seccio Feminina, SF, vuonna 1934. Järjestön huippuaikoina, sisällissodan päättyessä, siinä oli 600 000 jäsentä. == Lähteet == Luokka:Espanjalaiset poliitikot Luokka:Vuonna 1907 syntyneet Luokka:Vuonna 1991 kuolleet
Paimentaminen

Paimentamisella tarkoitetaan karjan laiduntamista aidattomalla alueella tai sellaisessa paikassa, missä karjan karkaamisen luvattomaan paikkaan, loukkaantumisen tai petojen ruoaksi joutumisen riski on suuri. Paimentaminen oli aiemmin yleistä, ja sitä varten oli olemassa henkilö, paimen, joka koko ajan oli karjan mukana. Karjan paimentamisen tarve oli suuri, koska talojen maat sijaitsivat usein hajallaan ja taloon saattoi kuulua laajat alueet joutomaita ja niittyjä, joilta karjalle saatiin kesällä ruokaa paimentamalla karjaa niillä. Maita ei niiden laajuuden vuoksi kannattanut aidata. Kun tällaiset laidunmaat sijaitsivat kaukana talosta, saatettiin näille maille rakentaa niin sanottu karjamaja, jossa oli karjalle jopa navetta ja ihmisille pieni tupa asuttavaksi. Karjan paimentamisesta vastasivat taloissa usein naiset ja lapset sekä vanhempi väki. Paimenpojaksi sanotaan vieläkin sähkölaitetta, joka kehittää sähköiseen karja-aitaan pulssivirran (sähköpaimen). Paimenet liikkuivat yleensä jalan karjan mukana. Lehmiä ja lampaita paimennettiin. Kaikkiruokaisia sikoja, jotka eivät saa pääasiallista ravintoaan laidunkasveista, ei yleensä paimennettu, vaan ne pidettiin aitauksessa. Maalaistalojen kotilaitumilla, jotka sijaitsivat useimmiten hyvin kasvavilla pelloilla, oli yleensä riu'uista tai piikkilangasta tehty aita, jolloin kenenkään ei tarvinnut jatkuvasti huolehtia, että karja pysyi omalla maalla. Amerikkalaista paimenta kutsuttiin cowboyksi ja hän liikkui useimmiten ratsun kanssa, koska maasto oli esimerkiksi Texasissa yleensä puutonta ja karjalaumat suuria. Vieläkin maailman köyhimmissä ja vuoristoisissa maissa paimennetaan karjaa. Etenkin vuoristoseuduilla käytetään apuna paimenkoiria. ==Katso myös== *Paimentolaisuus ==Aiheesta muualla== Luokka:Kotieläintalous
Kusti Manninen

Kusti Manninen (s. 28. marraskuuta 1976 Mäntsälä) on suomalainen musiikkivideo-ohjaaja. Mannisen äiti on kirjailija Kirsti Manninen ja hänellä on neljä sisarusta, joista tunnetuimpia ovat kirjailija-käsikirjoittaja Katri Manninen ja Beats and Stylesin Dj Control eli Jaakko Manninen. Manninen on ohjannut yli 100 musiikkivideota ja onkin yksi Suomen tuotteliaimmista musiikkivideo-ohjaajista. Manninen on palkittu muun muassa Oulun musiikkivideofestivaaleilla kunniamaininnalla Fintelligens-yhtyeen "En vaihtais päivääkään" -videosta ja pronssisella Muuvi-palkinnolla Beats and Stylesin "Fire"-videosta. Lisäksi Kustin yhdessä veljensä Jaakon kanssa ohjaama Technicolourin "Someday" palkittiin toiseksi parhaana suomalaisena musiikkivideona Ylen Musiikki-TV:n äänestyksessä. Vuoden 2009 Muuvi- kilpailussa Happoradion Che Guevara-video palkittiin hopeisella Muuvilla. Manninen omistaa veljensä Jaakon kanssa Tunne Productions Oy:n, joka tuottaa musiikkivideoiden lisäksi muun muassa musiikkia, mainoksia ja tv-ohjelmia. Manninen harrastaa motocrossia ja johti veljensä Sepon kanssa vuosina 2013–2017 Manninen Bros Honda -junior-motocrosstiimiä, jonka tärkeimpänä tavoitteena oli auttaa suomalaisia motocross-junioreita maailmalle. Tiimin kuljettajista Emil Weckman voitti 2015 ja 2016 EMX150-luokan Euroopan mestaruuden ja on ajanut ammattilaisena motocrossin MM-sarjassa vuodesta 2021. Manninen on johtanut Suomen motocrossmaajoukkuetta vuodesta 2021. == Lähteet == == Aiheesta muualla == *Tunne Productions Oy Luokka:Suomalaiset musiikkivideo-ohjaajat Luokka:Vuonna 1976 syntyneet Luokka:Elävät henkilöt
Mohamed Fofana

Mohamed Fofana (s. 21. lokakuuta 1985) on guinealainen jalkapalloilija. Hän edusti viimeksi Kakkosessa pelannutta FC Viikinkejä. == Seurajoukkueura == Fofana muutti Pariisiin vuonna 2001 ja sieltä myöhemmin Englantiin, jossa hän edusti Oxford Unitedia kolmen vuoden ajan.Kiertomuutto – muuttoliikkeen uusin trendi Kimppu 2013, s. 28. Viitattu 27.2.2014. MYPAn kanssa Fofana teki sopimuksen elokuussa 2006. Lisäksi hän pelasi Veikkausliigassa FC Lahden joukkueessa kaudet 2009–2010. Yhteensä Fofanalle kertyi 88 liigaottelua, joissa hän teki 7 maalia.Veikkausliigan tilastot Viitattu 27.2.2014. Kaudeksi 2011 hän siirtyi Ykkösessä pelaavaan FC PoPaan ja sieltä jo kesäkuun alussa Kakkosen B-lohkon Lohjan Palloon loppukauden mittaisella sopimuksella. Lohjalta hän siirtyi vuonna 2012 Atlantikseen, jossa hän pelasi 2 kautta. Kaudeksi 2014 Fofana siirtyi Ykkösen PK-35:een, jossa keskikenttäpelaaja pelasi ainoastaan 2 ottelua. Viimeisin seura Fofanalla oli Kakkosessa pelaava FC Viikingit. Viikingeissä Fofana pelasi kausina 2015–2016 yhteensä 36 ottelua, joissa hän teki 8 maalia. == Maajoukkueura == Vuonna 2007 Fofana pelasi myös Guinean olympiajoukkueessa. == Lähteet == Luokka:Guinealaiset jalkapalloilijat Luokka:Vuonna 1985 syntyneet Luokka:Elävät henkilöt
Määrällinen tutkimus

Määrällinen tutkimus eli kvantitatiivinen tutkimus tarkoittaa tutkimusta, jossa käytetään täsmällisiä ja laskennallisia, usein tilastollisia menetelmiä. Termiä käytetään yleensä ihmistieteiden kuten yhteiskuntatieteiden ja kasvatustieteen yhteydessä, mutta laajasti ottaen se voi tarkoittaa myös luonnontieteellistä tutkimusta. Määrällinen tutkimus on laadullisten tutkijoiden suosima käsite alueelle, joka vanhastaan on tunnettu nimellä tilastollinen tutkimus. Esimerkiksi sosiologian tutkimuskohteena ovat ihmisten muodostamat yhteisöt sekä ihmisyhteisöjen toiminnasta seuraavat ilmiöt. Määrällisessä tutkimuksessa tutkija pyrkii keräämään itselleen empiiristä havaintoaineistoa. Havaintoaineistoa tarkastelemalla tutkija pyrkii ymmärtämään jotakin yhteiskunnallista ilmiötä. Havaintoaineistoa tarkastelemalla tutkija pyrkii tekemään yleistyksiä keräämästään havaintoaineistosta. Määrällisen tutkimuksen havaintoaineiston keruumenetelmiä voivat olla esimerkiksi haastattelu tai kirjekysely. Määrällinen tutkimusmenetelmä sopii suuria ihmisryhmiä kartoittaviin tutkimuksiin. Sen avulla ei saada yksittäistapauksista kattavaa tietoa. Määrällisessä tutkimuksessa käytetään usein tilastollisia malleja. Laadullinen tutkimus kehittää muutaman yksittäistapauksen perusteella hypoteeseja (valistuneita arvauksia) muista tapauksista ("yleisestä"). Näiden hypoteesien todistaminen oikeaksi tai vääräksi vaatii määrällisiä menetelmiä. Sosiaalitieteiden professori Pertti Tötön mukaan laadullinen tutkimus ei pysty vastaamaan kysymykseen miksi: syy-seuraus-suhteen todentamiseen tarvitaan aina tietoa ilmiöiden korrelaatiosta, ja sitä taas ei voi todeta ilman määrällistä tutkimusta. Niinpä jos määrälliset metodit unohdetaan, Tötön mukaan samalla hylätään kaikki varsinaisia syitä koskevat kysymykset.Ei se laatu vaan se määrä, Ylioppilaslehti 17/2000 (01.12.2000) Kausaalisen selittämisen lisäksi määrällinen tutkimus tekee mahdolliseksi tilastollisen selittämisen ja tilastollisen kuvailun. Nämä kolme aluetta yhdessä kattavat valtaosan koko tieteellisen tutkimuksen kentästä. == Katso myös == * Laadullinen tutkimus ==Lähteet== == Kirjallisuutta == * * * Luokka:Humanistiset tieteet Luokka:Kasvatustiede Luokka:Luonnontieteet Luokka:Yhteiskuntatieteet Luokka:Seulonnan keskeiset artikkelit
Aba (Nigeria)

Aba on yli miljoonan asukkaan teollisuus- ja kauppakaupunki Nigerian eteläosissa. Kaupunki tunnetaan myös rikkaasta käsityökulttuuristaan. Aba sijaitsee Aba-joen länsirannalla useiden maanteiden risteyksessä, Se oli sademetsäalueen igbojen perinteinen kauppapaikka, johon britit perustivat sotilastukilkohdan 1901 ja rautatien 1915. Sieltä alettiin kuljettaa maataloustuotteita, etenkin palmuöljyä ja palmunytimiä. == Lähteet == Luokka:Nigerian kaupungit
Abaco

Abaco on Bahamasaariin kuuluva kaksiosainen saari, jonka muodostavat Great Abaco ja Little Abaco. Saarten yhteispinta-ala on 1 681 km² ja asukasluku noin 16 700\. ==Aiheesta muualla== luokka:Bahaman saaret
Pungent Effulgent

Pungent Effulgent on Ozric Tentaclesin ensimmäinen studioalbumi. Se julkaistiin alun perin DemiMonde-levy-yhtiöllä vuonna 1989. Seuraavana vuonna yhtye julkaisi levyn uudelleen omalla Dovetail Records -merkillään, jolloin mukaan lisättiin bonusraita "Ayurvedsim". Ennen Pungent Effulgentia Ozric Tentacles oli tehnyt erilaisia kasettijulkaisuja. == Kappaleet == Albumin kappaleetAllmusic.com # "Dissolution (The Clouds Disperse)" – 6:15 # "0-1" – 3:58 # "Phalarn Dawn" – 7:35 # "The Domes of G'Bal" – 4:35 # "Shaping the Pelm" – 6:10 # "Ayurvedic" – 10:57 # "Kick Muck" – 3:54 # "Agog in the Ether" – 4:05 # "Wreltch" – 8:32 # "Ayurvedism" – 19:03 (bonus) == Lähteet == Luokka:Vuoden 1989 esikoisalbumit Luokka:Ozric Tentaclesin albumit
Adamello

Adamello on Alppeihin kuuluva vuoristoryhmä Italiassa, Gardajärven pohjoispuolella. Sen korkein huippu on nimeltään Presanella, joka kohoaa 3 558 metrin korkeudelle merenpinnasta. == Korkeimmat huiput == Adamellon vuoriston korkeimmat huiput. Huippu Korkeus Korkeus Presanella 3 558 m Adamello 3 554 m Carè Alto 3 465 m Dosson di Genova 3 430 m Crozzon di Lares 3 354 m Corno di Baitone 3 331 m Busazza 3 329 m Lobbia Alta 3 196 m Monte Re di Castello 2 890 m Luokka:Italian vuoret Luokka:Alpit
Njurba

Njurba (, ) on kaupunki Sahan tasavallan länsiosassa Venäjällä, 846 km tasavallan pääkaupungista Jakutskista länteen. Njurba sijaitsee Viljuin keskijuoksulla. Se on Njurban piirin hallinnollinen keskus. Njurbassa on lentokenttä ja jokisatama. Kaupungin kautta kulkee maantie tasavallan pääkaupungista Jakutskista Mirnyihin. Kaupungissa on geologinen tutkimusasema, öljyvarasto ja teollisuuskombinaatti. ALROSA-yhtiön timanttituotannolla on keskeinen osa kaupungin taloudessa. Kaupungin palvelutarjontaan kuuluvat kulttuuritalo, klubi, kansojen ystävyyden museo, urheilukenttä, peruskoulun ala-, keski- ja yläasteen koulut, musiikki- ja urheilukoulut ja terveyskeskus. == Väestö == Vuonna 2008 Njurban asukasluku oli 9 700\. Vuonna 2002 väestöstä oli naisia 52,9 prosenttia ja miehiä 47,1 prosenttia. Asukasluvun kehitys: *11 934 (1989) *11 200 (1999) *10 309 (2002) *10 157 (2010) == Historia == Njurban asutuskeskus perustettiin vuonna 1930. Siitä tuli kaupunkityyppinen taajama vuonna 1958. Sahan tasavallan parlamentin 26. syyskuuta 1997 antamalla päätöksellä Njurbasta tuli tasavallan hallinnon alainen kaupunki. ==Lähteet== == Aiheesta muualla == *Njurban kaupungin sivut tasavallan portaalissa *Satelliittikuva – Google maps Luokka:Njurban piiri Luokka:Sahan tasavallan kaupungit
North American Eagle

North American Eagle (NAE) on entisen USAF:n suihkuhävittäjä F-104 Starfighterin pohjalle rakennettu "auto", jolla on tarkoitus rikkoa maakulkuneuvon nopeusennätys. NAE on Landspeed-yhtiön projekti. Nykyinen nopeusennätys on Thrust SSC:n nimissä oleva 763 mph (n. 1 223 km/h, 1,015 mach). Toistaiseksi parhaalla yrityksellään ajoneuvo on saavuttanut tasan 700 mailin tuntinopeuden, jolla se pitää hallussaan kaikkien aikojen listan toista sijaa. Projektin tavoitteena on ylittää 800 mph raja (1 287 km/h, 1,05 mach). == Tekniset tiedot == * Pituus 17.07 m (56 ft) * Paino 5.896,70 kg (13.000 lbs) * Voimanlähde General Electric LM-1500 Turbojet ** Vakioturbiini matalien nopeusten testeihin tuottaa noin 42 500 hevosvoimaa ** Hienoviritetty turbiini ennätyskokeita varten tuottaa noin 52 720 hevosvoimaa * Polttoaineen kulutus joutokäynnillä 40 gallonaa (noin 150 l) minuutissa ja täydellä teholla 90 gallonaa (noin 340 l) minuutissa == Aiheesta muualla == * Landspeedin kotisivu luokka:Autotyngät North American Eagle
Arch Linux

Arch Linux on Linux-jakelupaketti x86-64-prosessorilla varustetuille tietokoneille. Arch Linux on suunnattu edistyneille käyttäjille. Sen on tarkoitus olla yksinkertainen ja nopea. Arch Linuxista on saatavilla myös epäviralliset versiot i686- (Arch Linux 32) ja ARM-prosessoreille (Arch Linux ARM). == Ominaisuudet == Käyttöjärjestelmää asentaessaan täytyy itse asentaa tarvitsemansa ohjelmapaketit. Ohjelmien asentamiseen käytetään pacman- paketinhallintajärjestelmää. Arch Linux on jatkuvasti päivittyvä jakelu (). Käyttöjärjestelmä ei perustu tiettyyn julkaisusykliin. Pakettivarastojen paketteja päivitetään jatkuvasti ja käyttöjärjestelmän voi päivittää uusimpaan versioonsa suoraan pakettivarastoista. Arch Linuxin asennusmedia sisältää ainoastaan asennusskriptin (pacstrap) vähimmäisedellytykset: kaikki järjestelmän asennukseen käytettävät paketit ladataan pakettivarastoista. Siten käyttöjärjestelmä koostuu heti alkuasennuksen jälkeen uusimmista saatavilla olevista versioista. Arch Linuxin asennusmediasta julkaistaan uusi versio aina joka kuukauden ensimmäisellä viikolla. == Arch Linuxiin pohjautuvia Linux-jakeluita == Arch Linuxia pohjautuvia Linux-jakeluita ovat muun muassa: * Antergos * Archbang * Arch Linux 32 * Arch Linux ARM * Manjaro * Parabola GNU/Linux-libre * SteamOS 3.0 == Lähteet == == Aiheesta muualla == * * ArchWiki * Arch Linux * Pacman-pakettienhallinta Luokka:Linux- jakelupaketit
Homoioi

Homoioi, yhdenvertaiset, oli yksi muinaisen Spartan yhteiskuntaluokista. Homoioi koostui täysi-ikäisistä miehistä, joilla oli täydet kansalaisoikeudet. Homoioi eivät saaneet harjoittaa mitään elinkeinoa eivätkä kerätä rikkauksia. Spartalainen yhteiskunta pyrki poistamaan sekä köyhyyden että rikkauden. Kaikenlainen koreilu ja hienostelu oli Spartan vapaasyntyisiltä kansalaisilta kielletty. Jos yksilö ei kyennyt täyttämään "yhdenvertaisten" vaatimuksia, hän saattoi menettää kansalaisoikeutensa ja pudota holhokkien luokkaan. Luokka:Sparta
Psykoskopia

Psykoskopia tarkoittaa paranormaalia kykyä, jonka avulla joidenkuiden henkilöiden väitetään voivan lukea kädessään pitämästään esineestä sen omistajaan tai esineeseen liittyviä tietoja. Psykoskopiasta käytetään usein myös nimitystä psykometria, joka viittaa kuitenkin myös psykometriikkaan eli tilastollisten menetelmien käyttöön psykologisessa tutkimuksessa. == Katso myös == * Parapsykologia * ESP Luokka:Parapsykologia
Reino Harsti

Reino Aksel Harsti (vuoteen 1921 Henriksson; 27. tammikuuta 1900 Uusikaupunki – 27. elokuuta 1979 Vantaa) oli taidegraafikko ja taidegrafiikan opettaja. Harsti teki etsauksia, maalauksia sekä veistoksia. Tunnetuimpia hänen teoksistaan ovat Helsinki-aiheiset etsaukset 1930-luvulta, sekä vuoden 1721 Uudenkaupungin rauhan muistomerkki. thumb|Uudenkaupungin rauhan muistomerkki, 1961, Uusikaupunki. Harsti opiskeli Cainellin johdolla Firenzessä 1921–1922, sen jälkeen Wienin kuvataideakatemiassa ja Münchenin taideakatemiassa. Myöhemmin hän opiskeli Kungliga Akademien för de Fria Konsternassa Tukholmassa 1936. Hän opetti Suomen Taideakatemian koulussa 1936–1950 ja oli yksi Suomen Taidegraafikot ry:n perustajajäsenistä. Harsti osallistui Suomen taiteilijain näyttelyihin 1923 alkaen. Harstille myönnettiin Pro Finlandia 1950 ja Valtion taiteilijaneläke 1963. Harstin teoksia muun muassa Ateneumin taidemuseossa, sekä Turun, Tampereen ja Jyväskylän taidemuseoissa. == Lähteet == * Jyväskylän taidemuseo. Viitattu 18.4.2008. * Suomen taiteilijaseura, kuvataiteilijamatrikkeli, Reino Harsti. Viitattu 18.4.2008. * Suomen taidegraafikot r.y. Viitattu 18.4.2008. * Ateneumin taidemuseo, Kaupunki meren äärellä, Kuvia Helsingistä 1800–2000 15.9.–5.11.2000. Viitattu 18.4.2008. == Aiheesta muualla == * Reino A. Harsti : Tammikuista Petsamoa, Suomen Kuvalehti, 26.01.1929, nro 4, s. 28, Kansalliskirjaston digitaaliset aineistot * "Kun veri veti - niin minkäs teit" eli merimiehestä graafikoksi, Seura, 24.03.1938, nro 12, s. 6, Kansalliskirjaston digitaaliset aineistot Luokka:Suomalaiset taidegraafikot Luokka:Pro Finlandia -palkitut Luokka:Vuonna 1900 syntyneet Luokka:Vuonna 1979 kuolleet
Vieno Saaristo

Vieno Hillervo Saaristo (14. elokuuta 1936 Ilmajoki – 1. joulukuuta 2016 Helsinki) oli suomalainen näyttelijä, joka aloitti uransa Kouvolan amatööriteatterissa. Saaristo toimi myös opettajana Teatterikorkeakoulussa. Hän esiintyi myös musiikkinäytelmissä. Hän oli Helsingin Hengitysyhdistyksen sekakuoron Huijeleiden perustajajäsen. == Vieno Saariston kiinnitykset teattereissa== * Kouvolan teatteri * Hämeenlinnan kaupunginteatteri * Kotkan kaupunginteatteri * Kuopion kaupunginteatteri * KOM-teatteri == Roolityöt == * Minna (1975) Minna Canth - Kuopion kaupunginteatteri * Poltettu oranssi (1976) Amanda Klein - Kuopion kaupunginteatteri * Vanhanaikainen komedia (1976) Lydia - Kuopion kaupunginteatteri * Jos vuori nousisi hänen eteensä hän alkaisi kiivetä (1979) Radioteatteri * Maratontanssit (1981) Rouva Layden - KOM- teatteri * Kauppamatkustajan kuolema (1979) Linda Loman - KOM-teatteri * Betoniyö (1982) Äiti - KOM-teatteri * Tänä iltana: Lola Blau (1983) Lola Blau - KOM-teatteri * Pystyyn haudattu (1986) Olga - KOM-teatteri * Pesärikko (1989) Laimi Larva - KOM-teatteri * Kolme sisarta (1990) Olga - KOM-teatteri, (1979) Anfisa - KOM-teatteri, (1975) Olga - Kuopion kaupunginteatteri * Jules ja Jim (1992) Pariisi - KOM-teatteri == Filmografia== * Fata morgana – kangastus * Sissit (1963) – sairaanhoitaja Helke * Kadulla (1982) * Jousiampuja (1982) – sairaanhoitaja * Huhtikuu on kuukausista julmin (1983) – Sarin äiti * Palava enkeli (1984) – Tuulikin äiti * Kastematojen aika (1985) – Jontin äiti * Kyllä tytöt hoitaa... (1987) (ääni) * Jokaisella on tämänsä (1989) * Annabel Lee (1990) – Kaija * Amor ampuu ohi (1990) – nainen asuntoesittelyssä * Zombie ja Kummitusjuna (1991) – äiti * Muuttolinnun aika (1991) – Riitta * Päin perhettä (1992) – anoppi * Isä meidän (1993) – opettajatar * Tuomas Murasen rikos (1994) – Stella Muranen * Pieniä valheita (1994) – sairaanhoitaja * Kosketa minua (1995) * Tulennielijä (1998) – saunottaja * Kaikki kunnolliset vaimot (1999) – tarjoilija * Elämää itsemurhan jälkeen (1999) – Ramon mummon ääni tv-versiossa * Korkeajännitystä – eli sähköä kotiin kuljetettuna (2001) – Helvi Evinen * Emmauksen tiellä (2001) – Ranen äiti * Vieraalla maalla (2003) – Eija Penttilä * Rikospoliisi Maria Kallio, episodi Luminainen (2003) – Aira Rosberg * Koirankynnen leikkaaja (2003) – Taimi Kuosmanen * Käsky (2008) – orpokodin hoitajatar * Kotikatu (2009–2010) – Elsi Töyräs * Tappajan näköinen mies (2011) – Viktor Kärpän äiti * Tähtitaivas talon yllä (2012) – Tyyne 70-luvulla * Tumman veden päällä (2013) – salmiakkimummo == Lähteet == == Aiheesta muualla == * * * Luokka:Suomalaiset teatterinäyttelijät Luokka:Suomalaiset näyttelijät Luokka:Suomalaiset radionäyttelijät Luokka:Suomalaiset elokuvanäyttelijät Luokka:Vuonna 1936 syntyneet Luokka:Vuonna 2016 kuolleet
Pääaine

Pääaine on yliopistotutkintoon kuuluva opintokokonaisuus, jonka alalta opinnäytetyö, esimerkiksi pro gradu tai diplomityö, sekä kypsyysnäyte tehdään. Pääaineen varsinaiset opinnot (opinnot ilman opinnäytetyötä) ovat laajemmat kuin sivuaineen, mutta näin ei aina ole. Yleensä opiskelija opiskelee ensimmäisen vuotensa lähinnä pääaineensa (perus)opintoja ja kieliopintoja ja aloittaa sivuaineiden opinnot vasta toisena vuotenaan. Alemmassa korkeakoulututkinnossa pääaineesta edellytetään suoritettavaksi perusopinnot ja aineopinnot sekä kandidaatin tutkinto. Ylemmässä korkeakoulututkinnossa suoritetaan syventävät opinnot sekä laaditaan pro gradu -tutkielma. Helsingin yliopistossa puhutaan nykyään pääaineiden sijaan koulutusohjelmista ja niiden opintosuunnista sekä sivuaineiden sijaan toisen tieteenalan opinnoista. == Pääaine ja sosiaaliset suhteet == Pääaine yhdistää opiskelijoita siten, että samaa pääainetta opiskeleville on oma ainejärjestönsä, johon sivuaineopiskelijatkin saattavat joskus kuulua. Yhdysvalloissa tiettyjen alojen huomattava osa avioituu opiskelijatoverinsa kanssa. Teologian opiskelijoista jopa 21 prosenttia menee naimisiin opiskelukaverinsa kanssa. Opiskelijakollegoidensa kanssa todennäköisesti naimisiin päätyvät myös esimerkiksi tietojenkäsittelyn, musiikin, johtamisen ja farmasian opiskelijat. Henkilöstöjohtamisen, sosiaalityön ja kielten opiskelijat eivät todennäköisesti avioidu opiskelijatoverinsa kanssa. == Lähteet == Luokka:Yliopisto Luokka:Yliopistolliset oppiaineet
Lontoon yliopisto

Lontoon yliopisto () on Lontoossa sijaitseva pitkälti itsenäisesti toimivien collegejen katto-organisaatio. Se muodostaa Ison-Britannian toiseksi suurimman yliopiston avoimen yliopiston () jälkeen. Kampusopiskelijoita on 135 000 ja etäopiskelijoita 40 000\. Se perustettiin vuonna 1836, ja siihen kuuluu useita perinteikkäitä collegeja. Yliopistoon kuuluu kaikkiaan 19 collegea ja 12 instituuttia. ==Jäsenet== * Birkbeck, University of London * Central School of Speech and Drama * City, University of London * Courtauld Institute of Art * Goldsmiths’ College * Heythrop College (erikoistunut filosofiaan ja teologiaan) * Institute of Cancer Research * Institute of Education * King’s College London (KCL) * London Business School * London School of Economics and Political Science (LSE) * London School of Hygiene and Tropical Medicine * Queen Mary University of London * Royal Academy of Music * Royal Holloway, University of London * Royal Veterinary College * School of Oriental and African Studies (SOAS) * School of Pharmacy * University College London (UCL) * St George's, University of London (aikaisemmin St George's Hospital Medical School) == Lähteet == * Luokka:Seulonnan keskeiset artikkelit
Power Macintosh 8100

Power Macintosh 8100 on Apple Computerin 14. maaliskuuta 1994 julkaisema tietokone. Mallia myytiin Japanissa nimellä Power Macintosh 8115 ja siitä oli AWS-versio nimeltä Apple Workgroup Server 8150 ja multimediaversio nimeltä Power Macintosh 8100AV. Power Macintosh 8100 otti Quadra 800-tietokoneen paikan suorituskyvyltään raskaan sarjan Macintosh-koneiden joukossa. Laitteen seuraajaksi tuli Power Macintosh 8500, viimeisen 110 MHz:n suorittimella varustetun 8100-mallin valmistaminen lopetettiin 14. lokakuuta 1995Power Macintosh 8100, Low End Mac . Luettu 9. tammikuuta 2007.. ==Tekniset tiedot== * 80, 100 tai 110 MHz:n PowerPC 601 -suoritin * 8 Mt:n keskusmuisti, laajennettavissa 264 Mt:n saakka (80 ns 72-pin SIMM) * 3 NuBus-korttipaikkaa * PDS-laajennuspaikka, jossa 2 Mt:n muistilla varustettu näytönohjain * käyttöjärjestelmä: System 7.1.2 – Mac OS 9.1 Power Macintosh 8100AV sisälsi äänen ja videon käsittelyyn tarvittavat liitännät, mutta näyttömuistin määrää ei voinut päivittää. Perusmallin PDS-kortilla olevaa näyttömuistia saattoi lisätä 4 Mt:n saakka. ==Lähteet== ==Aiheesta muualla== * Power Macintosh 8100/80 , 8100/80AV , 8100/100 , 8100/100AV , 8100/110 ja 8115/110 -mallien tekniset tiedot AppleSpecissä * Power Macintosh 8100 Apple-history.comissa * Power Macintosh 8100/80, 8100/80AV, 8100/100, 8100/100AV, 8100/110, 8100/110AV ja 8115/110 EveryMac.comissa Luokka:Applen tietokoneet Luokka:Vuoden 1994 tietokoneet
Power Macintosh 8500

Power Macintosh 8500 on Apple Computerin 8. elokuuta 1995 julkaisema tietokone. Euroopassa ja Japanissa laite julkaistiin 11. tammikuuta 1996 ja sitä myytiin nimellä Power Macintosh 8515. Power Macintosh 8500 julkaistiin myös osana AWS-palvelinmallistoa nimellä Apple Workgroup Server 8550. 8500 sisälsi vakiona runsaat multimediaominaisuudet tarjoten audio-, S-video- ja komposiittivideoliitännät, tehokkaan suorittimen ja laajennettavuuden tytärkorttipaikan (mezzanine card) muodossa. Ensimmäinen julkaisuerä käytti 120 MHz:n PowerPC 604 -suoritinta, joka päivitettiin myöhemmin 150 MHz:iin. 5. elokuuta 1996 tietokoneeseen vaihdettiin 180 MHz:n PowerPC 604e -suoritin. Power Macintosh 8500 -mallien tuotanto lakkautettiin 17. helmikuuta 1997. ==Tekniset tiedot== * 120, 132 tai 150 MHz:n PowerPC 604 tai 180 MHz:n PowerPC 604e -suoritin ** suoritin prosessorikortilla (vaihdettavissa) * 16 Mt:n keskusmuisti, laajennettavissa 512 Mt:n saakka (70 ns 168-pin FPM tai EDO DIMM) * 3 PCI-korttipaikkaa * sisäinen ja ulkoinen SCSI-väylä * CD-ROM-asema (4X tai 8X) * integroitu näytönohjain, 2 tai 4 Mt VRAM * Ethernet (10Base-T, AAUI) * käyttöjärjestelmä System 7.5.2, päivitettävissä MacOS 9.1:een ==Lähteet== ==Aiheesta muualla== * 8500/120 8500/132 8500/150 8500/180 Applen speksit * Power Macintosh 8500 Apple-history.comissa * Power Macintosh 8500/120 Everymac.comissa Luokka:Applen tietokoneet Luokka:Vuoden 1995 tietokoneet
Would?

Would? on grunge -yhtye Alice in Chainsin toisen studioalbumin Dirt kappale, joka julkaistiin myös singlenä. Kappale on Alice in Chainsin tyylisesti todella raskas ja synkkä. Sen kirjoitti yhtyeen kitaristi Jerry Cantrell ja se sai paljon vaikutteita edesmenneestä Mother Love Bonen laulajasta, Andrew Woodista, joka kuoli heroiinin yliannostukseen keväällä 1990. Kappale käsittelee paljon Woodin riippuvuutta hänen omasta näkökulmastaan, jota Cantrell kirjoittaessaan kappaletta havittelikin ja halusikin ihmisten olla tuomitsematta häntä hänen valinnoistaan. On myös epäilty onko mahdollisesti kappaleen sanoituksella viitattu myös Alice in Chains -laulajaan Layne Staleyyn, joka myös laulaa kappaleessa, sillä hänelläkin kuten Woodilla oli heroiiniriippuvuus, joka vei häneltäkin lopulta hengen. Single ylsi Suomen virallisen listan sijalle 17. Kappale on mukana Cameron Crowen ohjaamassa romanttisessa komediassa Singles vuodelta 1992. == Kappaleet == # # # # == Lähteet == == Aiheesta muualla == * Discogs * Luokka:Alice in Chains Luokka:Yhdysvaltalaiset rockkappaleet Luokka:Vuoden 1992 kappaleet Luokka:Grunge
Etelä-Afrikan Grand Prix 1971

Etelä-Afrikan Grand Prix 1971 oli Formula 1 -sarjan osakilpailu, joka ajettiin 6. maaliskuuta 1971 Kyalamin radalla. Kilpailu oli kauden ensimmäinen, ja sen voitti Mario Andretti Ferrarilla. == Tulokset == 1971 South African Grand Prix Sija Nro Kuljettaja Talli Kierrokset Aika/Keskeytys Lähtöruutu Pisteet 1 6 Mario Andretti Ferrari 79 1:47:35.5 4 9 2 9 Jackie Stewart Tyrrell-Ford 79 20.9 1 6 3 5 Clay Regazzoni Ferrari 79 31.4 3 4 4 3 Reine Wisell Lotus-Ford 79 + 1:09.4 14 3 5 19 Chris Amon Matra 78 + 1 krs. 2 2 6 11 Denny Hulme McLaren- Ford 78 + 1 krs. 7 1 7 28 Brian Redman Surtees-Ford 78 + 1 krs. 17 8 4 Jacky Ickx Ferrari 78 + 1 krs. 8 9 14 Graham Hill Brabham-Ford 77 + 2 krs. 19 10 7 Ronnie Peterson March-Ford 77 + 2 krs. 13 11 22 Henri Pescarolo March-Ford 77 + 2 krs. 18 12 21 Rolf Stommelen Surtees-Ford 77 + 2 krs. 15 Kesk. 2 Emerson Fittipaldi Lotus-Ford 58 Moottori 5 Kesk. 20 John Surtees Surtees- Ford 56 Vaihdelaatikko 6 Kesk. 10 François Cevert Tyrrell-Ford 45 Onnettomuus 9 Kesk. 27 Howden Ganley BRM 42 Fyysinen 24 Kesk. 16 Pedro Rodríguez BRM 33 Ylikuumeneminen 10 Kesk. 15 Dave Charlton Brabham-Ford 31 Moottori 16 Kesk. 17 Jo Siffert BRM 31 Ylikuumeneminen 12 Kesk. 24 John Love March-Ford 30 Tasauspyörästö 21 Kesk. 25 Jackie Pretorius Brabham-Ford 22 Moottori 20 Kesk. 12 Peter Gethin McLaren-Ford 7 Polttoainevuoto 11 Kesk. 23 Jo Bonnier McLaren-Ford 5 Ripustukset 23 Kesk. 26 Alex Soler-Roig March-Ford 5 Moottori 25 == Muuta == * Nopein kierros: Mario Andretti - 1:20.3 ==Lähteet== Luokka:Formula 1 -kausi 1971 Luokka:Etelä-Afrikan Grand Prix
Espanjan Grand Prix 1971

Espanjan Grand Prix 1971 oli Formula 1 -sarjan osakilpailu, joka ajettiin 18. huhtikuuta 1971 Montjuïcin radalla. Kilpailu oli kauden toinen ja sen voitti brittiläinen Jackie Stewart Tyrrell-Fordilla. == Tulokset == 1971 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jackie Stewart Tyrrell-Ford 75 1:49:03.4 4 9 2 4 Jacky Ickx Ferrari 75 3.4 1 6 3 20 Chris Amon Matra 75 58.1 3 4 4 14 Pedro Rodríguez BRM 75 + 1:17.9 5 3 5 9 Denny Hulme McLaren-Ford 75 + 1:27.0 9 2 6 21 Jean-Pierre Beltoise Matra 74 + 1 krs. 6 1 7 12 François Cevert Tyrrell-Ford 74 + 1 krs. 12 8 10 Peter Gethin McLaren-Ford 73 + 2 krs. 7 9 8 Tim Schenken Brabham- Ford 72 + 3 krs. 21 10 16 Howden Ganley BRM 71 + 4 krs. 17 11 24 John Surtees Surtees-Ford 67 + 8 krs. 22 NC 3 Reine Wisell Lotus-Ford 58 Ei sijoitusta 16 Kesk. 2 Emerson Fittipaldi Lotus-Ford 54 Ripustukset 14 Kesk. 27 Henri Pescarolo March-Ford 53 Moottori 11 Kesk. 6 Mario Andretti Ferrari 50 Moottori 8 Kesk. 19 Alex Soler-Roig March-Ford 46 Öljypumppu 20 Kesk. 18 Ronnie Peterson March-Ford 24 Sytytys 13 Kesk. 5 Clay Regazzoni Ferrari 13 Moottori 2 Kesk. 25 Rolf Stommelen Surtees-Ford 9 Polttoaineenpaine 19 Kesk. 15 Jo Siffert BRM 5 Vaihdelaatikko 15 Kesk. 7 Graham Hill Brabham-Ford 5 Ohjaus 10 == Muuta == * Nopein Kierros: Jacky Ickx 1:25.1 ==Lähteet== Luokka:Formula 1 -kausi 1971 1971 Luokka:Barcelonan urheilu
Bullet with Butterfly Wings

Bullet with Butterfly Wings on alternative rock -yhtye Smashing Pumpkinsin hittikappale ja singlejulkaisu albumilta Mellon Collie and the Infinite Sadness. Kappaleellaan yhtye voitti parhaan hard rock -esityksen Grammy- palkinnon vuonna 1997. Bullet with Butterfly Wings on myös Animal Planet -kanavan Valassodat-hittisarjan tunnuskappale. == Aiheesta muualla == * Discogs Luokka:Vuoden 1995 kappaleet Luokka:The Smashing Pumpkinsin kappaleet
Chris Moneymaker

Christopher "Chris" Bryan Moneymaker (s. 21. marraskuuta 1975 Atlanta, Georgia) on yhdysvaltalainen pokeriammattilainen, joka voitti vuoden 2003 World Series of Pokerin (WSOP) pääturnauksen. Moneymaker opiskeli laskentatoimea Tennesseen yliopistossa ja työskenteli kirjanpitäjänä valmistuttuaan. Hän voitti paikan WSOP:hen PokerStars-nettipokerisivuston satelliittiturnauksen kautta. Satelliitin osallistumismaksu oli 39 dollaria.http://www.cardplayer.com/players/bio/Chris_Moneymaker/1691 Moneymaker voitti yllättäen myös pääturnauksen, jonka ykköspalkinto oli 2,5 miljoonaa dollaria. Moneymakerin tuhkimotarinan kaltaista nousua pokerimiljonääriksi pidetään yhtenä syynä (yhdessä television pokeriohjelmien kanssa) nettipokerin räjähdysmäiseen kasvuun erityisesti Yhdysvalloissa. WSOP:n jälkeen Moneymakerin paras turnaussijoitus on maaliskuussa 2004 World Poker Tourin Shooting Stars -tapahtumassa voitettu 200 000 dollarin arvoinen kakkostila.http://pokerdb.thehendonmob.com/event.php?a=r&n;=6755 Moneymakerilla on oma yritys Moneymaker Gaming ja hän edustaa PokerStars- nettipokerihuonetta. Elokuussa 2007 hänen pokeriuransa turnausansiot ylittivät 2,7 miljoonaa dollaria. == Kirjallisuutta == * == Lähteet == == Aiheesta muualla == * Viralliset kotisivut * Luokka:Yhdysvaltalaiset pokerinpelaajat Luokka:Vuonna 1975 syntyneet Luokka:Elävät henkilöt
Joe Hachem

Joseph "Joe" Hachem (, s. 3. marraskuuta 1966, Libanon) on libanonilais- australialainen pokeriammattilainen. Hachem voitti vuoden 2005 World Series of Pokerin (WSOP) pääturnauksen, jonka ykköspalkinto oli 7,5 miljoonaa dollaria. Hachem muutti perheensä mukana Libanonista Australiaan vuonna 1972. Vuonna 2002 hän luopui urastaan kiropraktikkona harvinaisen käsien verenkiertohäiriön takia ja päätti keskittyä pokeriin. Myös Joe Hachemin veli Tony Hachem on menestynyt pokeriturnauksissa.http://pokerdb.thehendonmob.com/player.php?a=s&n;=54643 == Pokeriura == === 2005 === Hachem voitti 7. heinäkuuta 2005 World Series of Pokerin pääturnauksen ($10,000 no limit Texas hold 'em) lyöden 5 618 muuta pelaajaa. Toisin kuin kaksi aiempaa voittajaa (Greg Raymer ja Chris Moneymaker), Hachem ei ollut selviytynyt turnaukseen internetin kautta vaan maksamalla osallistumismaksun (buy-in). Kuten Raymer ja Moneymaker, Hachem toimii nykyään PokerStarsin edustajana. Kolmea päivää ennen pääturnausta Hachem oli sijoittunut kymmenenneksi WSOP:n $ 1,000 No Limit Hold'em -turnauksessa ansaiten 25 850 dollaria. === 2006-2011 === 30\. kesäkuuta 2006 Hachem oli toinen WSOP:n $ 2,500 Short Handed No Limit Hold'em -turnauksessa Las Vegasissa. Palkintosumma oli 256 800 dollaria. Heinäkuussa hän sijoittui sijalle 15 WSOP:n $ 2,000 Pot Limit Hold'em -kisassa ja oli neljäs $ 2,500 Pot Limit Hold'emissa. Vuoden 2006 WSOP:n pääturnauksessa Hachem oli rahasijalla (238.), mutta putosi jatkosta hävittyään ässillä Andrew Schreibmanin jätkäparia vastaan. 14\. joulukuuta 2006 Hachem otti ensimmäisen World Poker Tour -voittonsa. Las Vegasissa käydyn $ 15,000 WPT Doyle Brunson North American Poker Classic - No Limit Hold'em -turnauksen ykköspalkinto oli 2 207 575 dollaria. Lokakuussa 2009 Hachem voitti EPT:n Lontoon osakilpailun yhteydessä pelatun European 8 Game Championshipin. Ykköspalkinto oli 42 400 puntaa. Kesäkuussa 2011 Hachemin pokeriuran turnausansiot olivat yli 11,3 miljoonaa dollaria. Hachem on The Hendon Mobin kaikkien aikojen liveturnausansiotilastossa kahdeksantena. Hachem oli PokerStars- nettipokerihuoneen sponsoroima pelaaja joulukuuhun 2011 saakka. == Lähteet == == Aiheesta muualla == * Viralliset kotisivut * Luokka:Australialaiset pokerinpelaajat Luokka:Vuonna 1966 syntyneet Luokka:Elävät henkilöt
Hanna-Mari Katila

Hanna-Mari Katila (o.s. Karhinen, s. 1980 Juuka) on suomalainen malli ja näyttelijä, joka esitti Nooran roolia elokuvassa Pitkä kuuma kesä vuonna 1999. Elokuvan jälkeen hän suoritti asepalveluksen Vekaranjärvellä ja opiskeli sitten tv-kuvaajaksi. Hän on juontanut nuortenohjelma Subbaria Subtv:llä arki- iltapäivisin ja toiminut radiotoimittajana Radio SuomiPOPilla. Hän kuuluu Lahen Elmu ry:n perustajajäseniin ja toimii yhdistyksen puheenjohtajana. Armeijan jälkeen hän on ollut on aktiivisesti mukana Päijät-Hämeen maakuntajoukkojen toiminnassa. Radiotoimittajan työn jälkeen hän siirtyi tapahtumatuotantojen ja musiikkimanageroinnin puolelle. Elokuussa 2021 Katila aloitti työt tapahtumaliiketoiminnan lehtorina LAB-ammattikorkeakoulussa. Hän on naimisissa ja kahden lapsen äiti. == Lähteet == Luokka:Suomalaiset elokuvanäyttelijät Luokka:Suomalaiset mallit Luokka:Vuonna 1980 syntyneet Luokka:Elävät henkilöt
Yusuf Dadoo

Yusuf Mohamed Dadoo ( 5. syyskuuta 1909 Krugersdorp, Witwatersrand - 19. syyskuuta 1983 Lontoo, Englanti) oli eteläafrikkalainen poliitikko, apartheidin vastustaja ja SACP:n puheenjohtaja. Dadoo liittyi SACP:n vuonna 1939 ja vuonna 1940 hänet valittiin puolueen Johannesburgin paikallisosaston ja jo vuonna 1941 koko puolueen keskuskomiteaan. Vuoden 1960 hätätilalain julistuksen jälkeen Dadoo painui maan alle ja joutui pakenemaan pian Botswanaan. Vuonna 1972 puheenjohtajan J. B. Marksin kuoleman jälkeen hänet valittiin yksimielisesti puolueen puheenjohtajaksi. Dadoo ja M.P. Naicker olivat merkittävässä asemassa kun SAIC 1940-luvun lopulla radikalisoitui ja otti käyttöön väkivallattoman kansalaistottelemattomuuden rotuerottelun vastustuksessa. == Lähteet == *sahistory.org.za:Yusuf Dadoo * ANC: Yusuf Dadoo - A PROUD HISTORY OF STRUGGLE Luokka:Eteläafrikkalaiset poliitikot Luokka:Eteläafrikkalaiset kommunistit Luokka:Vuonna 1909 syntyneet Luokka:Vuonna 1983 kuolleet Luokka:Apartheidinvastaiset aktivistit
Väinö Vankkoja

Väinö Valdemar Vankkoja (ennen vuotta 1907 Björkqvist, 11. marraskuuta 1880 Tampere – 10. elokuuta 1919 Tampere) oli suomalainen sosialidemokraattinen sanomalehtimies, poliitikko ja kansanedustaja. Vankkoja työskenteli erityisesti Suomen sosialidemokraattinen nuorisoliiton (SSN) hyväksi luoden sen järjestökoneiston ja toimien sen pää-äänenkannattajien päätoimittajana. Yrjö Sirola nimitti Vankkojaa pilkallisesti "penikkasosialistiksi". Vankkoja tunnettiin erityisesti sananvapauden puolestapuhujana. SSN:n Työläisnuorisoon kirjoittamiensa ns. majesteettijuttujen vuoksi hän joutui vankilaan yhteensä 11 kuukaudeksi vuosina 1914–1915. Vuonna 1912 julkaistu Mitä on yksinvalta? tuotti Turun hovioikeudessa tuomioksi vuoden vankeutta, jota kuitenkin alennettiin kahdeksaan kuukauteen Romanov-suvun 300-vuotisjuhlien vuoksi. Vuonna 1914 julkaistu Venäläinen toveri toi rangaistukseksi sakkoa, joka muunnettiin kolmeksi kuukaudeksi vankeutta. Viranomaiset lakkauttivat Työläisnuoriso-lehden 1914. Sen seuraajaksi perustettiin Nuoriso. Uudelleen Työläisnuoriso alkoi ilmestyä Vankkojan päätoimittamana helmikuussa 1919. Väinö Vankkoja sai vankilassa keuhkotaudin, johon hän lopulta kuoli pitkään sairastettuaan elokuussa 1919. Ennen sitä hänet kuitenkin valittiin syksyllä 1918 Tampereen kaupunginvaltuustoon, ja joulukuussa 1918 hän nousi eduskuntaan teloitetun Juho Lehmuksen tilalle. Vankkojan kuoltua eduskuntaan nousi uudelleen Kalle Lumio. ==Aiheesta muualla== * Luokka:Suomen Sosialidemokraattisen Puolueen poliitikot Luokka:Suomalaiset päätoimittajat Luokka:Kansanedustajat Luokka:Tampereen kaupunginvaltuutetut Luokka:Pirkanmaan vaalipiiri Luokka:Vuonna 1880 syntyneet Luokka:Vuonna 1919 kuolleet
Hendrik J. van den Bergh

Hendrik Johan van den Bergh (27. marraskuuta 1914 – 16. elokuuta 1997) oli eteläafrikkalainen kenraali ja apartheidin aikaisen Valtion turvallisuustoimiston () johtaja. Van den Bergh kuului nuoruudessaan äärioikeistolaiseen Ossewabrandwag-järjestöön ja oli toisen maailmansodan aikana pidätettynä natsisympatioidensa vuoksi. Yhdessä pääministeri John Vorsterin kanssa van den Bergh pyrki kukistamaan apartheidin vastaisen toiminnan käyttäen apunaan uutta lainsäädäntöä, joka antoi poliisille laajat valtaoikeudet.Country Study: South Africa Library of Congress Call Number DT1719 .S67 1997, The ANC and the PAC Turn to Violence Van den Berghin johtaman BOSS:n vaikutusvalta kasvoi, ja siitä tuli jopa merkittävämpi toimielin kuin puolustus- tai ulkoministeriöstä. Van den Berghin ja Vorsterin läheinen suhde huolestutti maan silloista puolustusministeriä Pieter Willem Bothaa. Vorster, josta vuonna 1978 oli tullut maan presidentti, joutui eroamaan vuonna 1979 talousskandaalin seurauksena. Skandaalin aiheutti paljastunut tieto siitä, että valtion varoja oli käytetty englanninkielisen The Citizen -lehden ostamiseen ja että BOSS oli sekaantunut kauppaan. Pääministeriksi noussut Botha pyysi van den Berghiä eromaan, ja vuonna 1980 BOSS korvattiin uudella kansallisella turvallisuusvirastolla (National Intelligence Service, NIS), jonka johtoon nousi Lukas Barnard. == Lähteet == Luokka:Eteläafrikkalaiset poliisit Luokka:Eteläafrikkalaiset kenraalit Luokka:Vuonna 1914 syntyneet Luokka:Vuonna 1997 kuolleet
Vallijamit

Vallijamit on vuosittainen jazz-tapahtuma Luumäen Taavetissa. Sen järjestää Luumäki-seura yhteistyössä TaavettiSwingin kanssa. Vallijamien pääkonsertti pidetään Taavetin linnoituksessa. Ensimmäistä kertaa tapahtuma järjestettiin vuonna 2002. Tapahtuman saivat alulle Luumäellä asuneet veljekset Jussi (1936-2022) ja Matti (1944-2019) Korhonen. == Vallijameissa esiintyneet artistit == * 2002: Riverside Rascals solistina Hannah Wilson * 2003: Sunny Side solisteinaan Kari Fall ja Hannah Wilson * 2004: JASO solisteina Arto Alaspää, Risto Oinaala ja Marle Mikkola * 2005: JASO solisteina Marle Mikkola ja luumäkeläinen Mari Kurvi * 2006: Old Time Jazz Band solisteina Marle Mikkola ja Mari Kurvi * 2007: Sunny Side solisteinaan Susanna Mesiä ja Harri Väisänen * 2008: JASO solisteinaan Marle Mikkola ja Arto Alaspää * 2009: Riverside Rascals solistina Hannah Wilson ja Uriel Hylton * 2010 Erkki Hurri ja Barbeque Jazz Band, Erja Uitto * 2011 Loviisa Big Band, Raimo Henriksson plus Lovisette lauluryhmä * 2012 Commander's Gang ja Helsinki Police Big Band, Reija Lang * 2013 JASO Big Band feat Marle Mikkola * 2014 Mosabacka Big Band, Markku Renko, Ida Boucht. * 2015 Mikkelin varuskuntasoittokunnan perinneyhdistyksen Big Band, Markku Renko, Erja Uitto * 2016 Lappeenranta Big Band, Johannes Salomaa, Maarit Hurmerinta, Sami Hurmerinta * 2017 Imatra Big Band, Antti Rissanen, Aili Ikonen. * 2018 JASO Big Band, Ari Jokelainen, Sonja Lumme ja Mikael Konttinen * 2019 Tuusulanjärvi Big Band, Petri Krzywacki * 2022 Imatra Big Band, kapellimestarina Antti Rissanen, solistina Sami Saari ==Lähteet== Luokka:Luumäki Luokka:Jazztapahtumat Suomessa
Uuden-Seelannin dollari

Uuden-Seelannin dollari (virallinen koodi NZD) on Uuden-Seelannin rahayksikkö. Sitä käytetään myös Cookinsaarilla, Niuella, Tokelaulla ja Pitcairnilla. Uuden-Seelannin dollari jakaantuu 100 centiin. Uuden-Seelannin dollari korvasi aikaisemman rahayksikön Uuden-Seelannin punnan vuonna 1967. == Aiheesta muualla == * Uuden-Seelannin dollari - nykyiset ja historialliset setelit Luokka:Oseanian rahayksiköt Luokka:Uuden-Seelannin talous
Monacon Grand Prix 1971

Monacon Grand Prix 1971 oli Formula 1 -sarjan historian 200. osakilpailu, joka ajettiin 23. toukokuuta 1971 Monacon radalla. Kilpailu oli kauden kolmas ja sen voitti brittiläinen Jackie Stewart Tyrrell-Fordilla. Kilpailun ensimmäisten kierrosten aikana Brabhamin kuljettajilla oli vaikeuksia, kun Graham Hill kolaroi ja Tim Schenken sai vaurioita François Cevert’n autosta (Cevert keskeytti kilpailun myöhemmin moottorivian aiheuttamaan kolariin). == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jackie Stewart Tyrrell-Ford 80 1:52.21,3 1 9 2 17 Ronnie Peterson March-Ford 80 25,6 6 6 3 4 Jacky Ickx Ferrari 80 53,3 2 4 4 9 Denny Hulme McLaren-Ford 80 + 1.06,7 6 3 5 1 Emerson Fittipaldi Lotus-Ford 79 + 1 krs. 17 2 6 24 Rolf Stommelen Surtees-Ford 79 + 1 krs. 16 1 7 22 John Surtees Surtees- Ford 79 + 1 krs. 10 8 27 Henri Pescarolo March-Ford 77 + 3 krs. 13 9 15 Pedro Rodríguez BRM 76 + 4 krs. 5 10 8 Tim Schenken Brabham-Ford 76 + 4 krs. 18 Kesk. 14 Jo Siffert BRM 58 Öljyjohto 3 Kesk. 21 Jean-Pierre Beltoise Matra 47 Tasauspyörästö 7 Kesk. 20 Chris Amon Matra 45 Tasauspyörästö 4 Kesk. 5 Clay Regazzoni Ferrari 24 Onnettomuus 11 Kesk. 10 Peter Gethin McLaren-Ford 22 Onnettomuus 14 Kesk. 2 Reine Wisell Lotus-Ford 21 Pyörän kiinnitys 12 Kesk. 12 François Cevert Tyrrell-Ford 5 Onnettomuus 15 Kesk. 7 Graham Hill Brabham-Ford 1 Onnettomuus 9 DNQ 16 Howden Ganley BRM DNQ 6 Mario Andretti Ferrari DNQ 18 Alex Soler-Roig March-Ford DNQ 28 Skip Barber March-Ford == Muuta == * Nopein kierros: Jackie Stewart - 1.22,2 ==Lähteet== Luokka:Formula 1 -kausi 1971 Luokka:Monacon Grand Prix
Poverina

Poverina on Astrid Swanin esikoisalbumi. Se julkaistiin Suomessa toukokuussa 2005. Astrid Swanin lisäksi albumin tuottajana toimi Nick Triani. Albumin suunnittelussa Triania auttoi Jyrki Tuovinen, joka myös hoiti miksauksen. Poverina sisältää kaikkiaan 13 Astrid Swanin tekemää kappaletta. == Kappaleet == # # # # # # # # # # # # # == Singlet == Singlen tiedot "Poverina" *Julkaistu: 8. kesäkuuta, 2005 "Good Girl" *Julkaistu: 31. lokakuuta, 2005 == Levyarviota == * Findance.com: 9/10Finndance.com Findance.com * Noise.fi: 4/5Noise.fi * Mesta.net: 3,5/5Mesta.net * Desibeli.net: Desibeli.net * Nyt.fi: Nyt.fi == Lähteet == == Aiheesta muualla == * Good Girl Minty Fresh Records -sivuston alasivulta Stimuli löytyy ilmaiskappale Luokka:Vuoden 2005 esikoisalbumit Luokka:Astrid Swanin albumit
Suomussalmen Urheiluampujat

Suomussalmen Urheiluampujat Ry on vuonna 1966 perustettu, Suomussalmella toimiva urheiluammunnan erikoisseura. Suomen Ampumaurheiluliiton ja Suomen Metsästäjäliiton jäsenseuran lajivalikoimiin kuuluu pistooli-, kivääri- ja haulikkolajien lisäksi muun muassa ilmapistooli ja -kiväärilajit. Lisäksi toimintaan kuuluu kuntourheilujaostossa harrastettavat hirvenjuoksu ja -hiihto. Seuran urheilijat ovat kilpailleet menestyksekkäästi sekä kansainvälisissä että kansallisissa kilpailuissa, tunnetuin seuraa edustava urheilija on skeetin olympiahopeamitalisti Marko Kemppainen. ==Aiheesta muualla== * Seuran kotisivut Luokka:Ampumaseurat Luokka:Suomussalmelaiset urheiluseurat Luokka:Vuonna 1966 perustetut urheiluseurat